जयपुर में मिला बनवास से लापता महिला का शव
चारदिन पूर्व बनवास से लापता हुई पूजा सैनी (25) का शव जयपुर में मिला है। जानकारी के मुताबिक जहरीला पदार्थ खाने से बीमार होने पर पूजा को कांवटिया अस्पताल में भर्ती कराया गया था जहां उपचार के दौरान उसकी मौत हो गई। पुलिस के अनुसार बनवास निवासी अशोक सैनी की प|ी पूजा रविवार सुबह 11 बजे अपनी पांच वर्षीय बेटी गुंजन को साथ लेकर पीहर नारनौल (हरियाणा) के लिए निकली थी। लेकिन वह नारनौल नहीं पहुंची। हालांकि गुंजन तो साहवा (चूरू) में मिल गई। लेकिन पूजा का शव जयपुर के कांवटिया अस्पताल की मोर्चरी में मिला है। मृतका के पति अशोक सैनी ने बुधवार को खेतड़ीनगर थाने में गुमशुदगी की रिपोर्ट दर्ज कराई थी। पुलिस पूजा की तलाश में थी इसी दौरान जयपुर के करघनी थाने से सूचना मिली कि कांवटिया अस्पताल की मोर्चरी में एक महिला का शव रखा है। जिसकी उम्र करीब 23 साल नाम पूजा सोनी बताया जा रहा है। उम्र नाम के आधार पर खेतड़ीनगर थाने की पुलिस पूजा के परिजन महिला की शिनाख्त के लिए जयपुर गए। वहां गुरुवार सुबह शव की शिनाख्त पूजा के रूप में हुई।
गौरतलब है कि (जैसा गुंजन ने पुलिस की पूछताछ में बताया) नारनौल में एक व्यक्ति ने पूजा उसकी बेटी गुंजन को गाड़ी में बैठा लिया था। गुंजन को वह साहवा छोड़ गया था। एएसआई नेतराम ने बताया कि पूजा सैनी की मौत कोई जहरीला पदार्थ खाने से हुई है। पूजा को कांवटिया अस्पताल में किसने भर्ती कराया इस संबंध में कोई जानकारी नहीं मिली है।
bho_Deva hin_Deva hin_Deva